IZMJENA

POZIV ZA DOSTAVU PONUDA

NABAVA USLUGA EVALUACIJE DNSH ZAHTJEVA U DIJELU NPOO MINISTARSTVA POLJOPRIVREDE

1. Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: <https://poljoprivreda.gov.hr/>

1. Podaci o osobi zaduženoj za komunikaciju s ponuditeljima

Kontakt osobe: Miljenko Rakić, Božica Rukavina, Adrijan Humaan

Telefon: +385 1 6106 620, +385 1 6106 530, +385 1 6106 860

e-mail: miljenko.rakic@mps.hr, bozica.rukavina@mps.hr, adrijan.humaan@mps.hr,

1. Evidencijski broj nabave: 223/2022/JN
2. Vrsta postupka

Postupak jednostavne nabave: poziv za dostavu ponuda putem objave na web stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019. i Pravilniku o izmjeni Pravilnika o postupku provođenja jednostavne nabave, KLASA: 011-01/19-01/01 URBROJ: 525-06/0127-21-2 od 17. ožujka 2021. godine.

1. Procijenjena vrijednost nabave

100.000,00 kn bez PDV-a

1. Vrsta ugovora o javnoj nabavi

Predviđa se sklapanje Narudžbenice za predmetnu nabavu usluge.

1. Opis predmeta nabave

Predmet nabave je usluga evaluacije DNSH zahtjeva u dijelu NPOO Ministarstva poljoprivrede, odnosno projekata sufinanciranih iz Nacionalnog plana oporavka i otpornosti (NPOO) u nadležnosti Ministarstva poljoprivrede.

Sukladno Odluci o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. („Narodne novine“, broj 78/21, dalje u tekstu: NPOO), Ministarstvo poljoprivrede je tijelo državne uprave nadležno za potkomponentu NPOO-a C.1.5 Unaprjeđenje korištenja prirodnih resursa i jačanje lanca opskrbe hranom. U okviru ove potkomponente NPOO-a predviđene su reformske mjere odnosno investicije:

 • Investicija C.1.5.R1-I1 – Izgradnja i opremanje logističko-distributivnih centara (LDC) za voće i povrće. Projekt uključuje izgradnju i opremanje novih objekata logističko-distributivnih centara za voće i povrće.

• Investicija C.1.5.R4-I1 – Infrastrukturno opremanje banke hrane i posrednika u lancu doniranja hrane. Projekt uključuje uređenje-adaptaciju i opremanje postojećih skladišnih prostora.

Navedene investicije provode se temeljem javnih poziva za dostavu projektnih prijedloga. Okvirni procijenjeni broj projektnih prijedloga za koje je nužna evaluacija usklađenosti s DNSH načelom je 45 projekata:

* Investicija C.1.5.R1-I1 – Izgradnja i opremanje logističko-distributivnih centara (LDC) za voće i povrće – 15 projekata,
* Investicija C.1.5.R4-I1 – Infrastrukturno opremanje banke hrane i posrednika u lancu doniranja hrane – 30 projekata.

Za navedene investicije potrebne su usluge dva stručnjaka za evaluaciju usklađenosti projektnih prijedloga s DNSH načelom pri čemu je bitno da kod investicije C.1.5.R1-I1 isti stručnjak ne provjerava projektni prijedlog u fazi pregleda projektne dokumentacije prije podnošenja prijave u sustavu eNPOO i u fazi dodjele bespovratnih sredstava nakon podnošenja projektnog prijedloga u sustavu eNPOO.

Cijenu u Troškovniku (Prilog III) je potrebno iskazati po jedinici/jednoj evaluaciji projektnog prijedloga, zasebno za svaku investiciju, sukladno opsegu i složenosti pregleda dokumentacije.

Detaljan opis predmeta nabave nalazi se u Opisu poslova (PRILOG I).

CPV: 71241000-9 - Studija izvodljivosti, savjetodavna usluga, analiza

Dopušteno je nuditi isključivo cjelokupan predmet nabave.

1. Mjesto izvršenja

Usluga će se izvršiti na lokaciji Izvršitelja koji je dužan osigurati uredski prostor te opremu za rad stručnjaka.

1. Rok izvršenja

Usluga će se izvršavati od datuma potpisa narudžbenice do kraja obrade svih projektnih prijava koje podliježu evaluaciji usklađenosti s načelom DNSH.

1. Osnove za isključenje gospodarskog subjekta
	1. Naručitelj će isključiti gospodarskog subjekta iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
		1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
		2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* 1. Za potrebe utvrđivanja navedenih okolnosti i dokazivanja da ne postoje osnove za isključenje iz točke 10.1., ponuditelj je obvezan dostaviti potvrdu porezne uprave ili drugog nadležnog tijela u državi poslovnog nastana gospodarskog subjekta ne stariju od dana slanja (objave) ovog Poziva za dostavu ponude. *(****Ponuditelj može dostaviti presliku potvrde porezne uprave).***

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

10.3. Dokument iz točke 10.2. ne smije biti stariji od dana slanja ovog poziva za dostavu ponude.

10.4.Osnova za isključenje iz točke 10.1. primjenjuje se na sve članove Zajednice ponuditelja kao i na podugovaratelje te su isti dužni na isti način dokazati da ne postoji osnova za isključenje iz točke 10.1. ove dokumentacije o nabavi.

 11. Uvjeti sposobnosti

11.1. Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. ***(Ponuditelj može dostaviti presliku izvoda).***
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti i za podugovaratelje ako postoje.

* 1. **Tehnička i stručna sposobnost**

11.2.1. Gospodarski subjekt treba dostaviti popis glavnih usluga izvršenih u godini u kojoj je započeo postupak jednostavne nabave i tijekom tri godine koje prethode toj godini iz kojeg popisa mora biti vidljivo da je ponuditelj obavljao poslove koji su vezani uz ovaj predmet nabave.

Popis sadržava vrijednost usluge, datum te naziv druge ugovorne strane.

11.2.2. Gospodarski subjekt treba dostaviti potpisanu Izjavu da raspolaže s 2 stručnjaka sljedećih kvalifikacija:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz biotehničkih ili prirodnih ili tehničkih znanosti (VSS),
* radno iskustvo od najmanje pet godina u razvoju i/ili upravljanju i/ili evaluaciji projekata održivog razvoja s naglaskom na klimu i okoliš ili kružnu ekonomiju ili poljoprivredu ili energetsku učinkovitost i obnovljive izvore energije,
* sudjelovanje u najmanje dva projekta koja su vezana uz ovaj predmet nabave.

U slučaju kada se ispunjenje zahtjeva vezano za radno iskustvo dokazuje povremenim radom, za ispunjenje zahtjeva jedne godine radnog iskustva uzima se u obzir radno iskustvo u trajanju od najmanje 200 radnih dana.

Gore navedene kvalifikacije dokazuju se životopisom u kojem mora biti vidljivo da stručnjaci udovoljavaju navedenim kriterijima.

Naručitelj zadržava pravo provjere navoda u životopisu.

1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. Sadržaj i način izrade ponude

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokument naveden u točki 10. ovog poziva za dostavu ponuda kojim ponuditelj dokazuje da ne postoje osnove za isključenje

2. Dokumente navedene u točki 11. ovog poziva za dostavu ponuda – uvjeti sposobnosti

3. Ispunjen i potpisan obrazac Ponudbenog lista (PRILOG II)

 5. Ispunjen i potpisan Troškovnik (PRILOG III)

1. Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Troškovnika i Ponudbenog lista. U cijenu ponude bez PDV-a moraju biti uračunati svi troškovi i popusti. Ponuđena cijena kao i jedinične cijene su nepromjenjive za cijelo vrijeme važenja narudžbenice. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. Kriterij za odabir ponude

Kriterij na kojem će naručitelj temeljiti odabir ponude je ekonomski najpovoljnija ponuda, relativni ponder cijene je 100%.

1. Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

1. Rok valjanosti ponude

**Rok valjanosti ponude je 30 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. Rok, način i uvjeti plaćanja

Naručitelj će predmet nabave platiti po izvršenju usluge po svakoj evaluaciji projektne prijave iz poziva C1.5.R1-I1 – Izgradnja i opremanje logističko-distributivnih centara (LDC) za voće i povrće, dok će za procjene projekata iz C.1.5.R4-I1 – Infrastrukturno opremanje banke hrane i posrednika u lancu doniranja hrane Naručitelj uslugu platiti po izvršenju svih procjena projekata poziva za koje je procjena nužna.

Plaćanje se vrši na temelju ispostavljenih e-računa u roku 30 dana od dana izdavanja računa, doznakom na žiro račun odabranog ponuditelja. Uz svaki račun je obvezno priložiti sva pripremljena obrazložena mišljenja stručnjaka (za evaluirane projekte) kao dokaz da je usluga izvršena.

Zbroj svih računa ne smije prijeći ukupno ugovoreni iznos iz ponude.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2022. godinu i projekcijama za 2023. i 2024. godinu na poziciji A568000 ADMINISTRACIJA I UPRAVLJANJE, 3237 Intelektualne i osobne usluge.

1. Način, datum, vrijeme i mjesto dostave ponuda

Ponuda sa svim traženim dokumentima se dostavlja skenirana elektroničkom poštom na adrese javna.nabava@mps.hr i adrijan.humaan@mps.hr.

Rok za dostavu ponuda je najkasnije do **27.06.2022. do 14:00h**.

Uspješno zaprimanje elektroničke pošte s ponudom Ministarstvo poljoprivrede potvrđuje automatskim odgovorom koji će biti isporučen s adrese javna.nabava@mps.hr.

Ukoliko ne zaprimite automatski odgovor, molimo provjerite veličinu privitaka elektroničke pošte koju pokušavate isporučiti (ograničenje veličine privitaka na 10 MB) te ispravnost upisane adrese primatelja elektroničke pošte.

1. Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

1. Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za sklapanje narudžbenice. Za odabir je dovoljna jedna prihvatljiva ponuda.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.